จากข่าววันนี้ที่มีคนเเชร์เรื่องผู้ป่วยติดเตียงต้องเดินทางไปถ่ายรูปเพื่อทำบัตรประชาชนเเล้ววันรุ่งขึ้นเสียชีวิต ดิฉันก็เคยเจอเหตุการณ์เช่นเดียวกันที่*สำนักงานเขตพญาไท* เมื่อต้นเดือน พ.ย. 2564  คุณตาอายุ 92 ปี เป็นผู้ป่วยติดเตียงขยับไม่ได้เลย ตั้งร่างให้นั่งไม่ได้ คอยังตั้งให้ตรงไม่ได้ คอจะหักพับลงมาตลอด ทั้งยังมีสายยางสำหรับให้อาหารที่จมูก และคุณตามีอาการเหนื่อยง่ายและมีความเสี่ยงกระดูกหักง่ายมากๆๆเวลาเคลื่อนย้าย ดิฉันมีความจำเป็นต้องทำบัตรประชาชนใหม่ให้คุณตาเพราะบัตรเก่าหาย ทำเพื่อใช้ในการเข้ารับการรักษาที่รพ. จึงโทรสอบถามเจ้าหน้าที่ที่สำนักงานเขตพญาไทว่าเคลื่อนย้ายลำบากมากๆๆๆๆ และคุณตานั่งและตั้งคอไม่ได้ ทางจนท.ยืนยันหลายรอบว่ายังไงก็ต้องพาคุณตามาที่สำนักงานเขตพญาไทเพื่อทำการถ่ายรูปทำบัตร ด้วยตัวเอง ไม่สามารถต่อรองวิธีอื่นๆได้เลย สุดท้ายดิฉันเลยจำเป็นต้องขนย้ายคุณตาไปเพื่อทำบัตร ลำบากมากๆๆๆๆๆๆ ต้องจ้างรถพยาบาลเอกชน ต้องเอาญาติมาช่วยกันแบกเคลื่อนย้ายคุณตาประมาณ 4-5คน ตอนถ่ายรูปตัวคุณตาถไลลงมาไม่สามารถทรงตัวให้นั่งได้ และคอหักพับลงมาตลอด ต้องช่วยกันจับร่างไว้เเล้ววิ่งออกเพื่อถ่ายรูปอยู่หลายรอบมากๆ กว่าจะสำเร็จ คุณตาก็มีอาการเหนื่อยอ่อนไปเลย โชคดีที่ไม่เสียชีวิตเเบบในข่าววันนี้ สุดท้ายรูปที่ถ่ายออกมาก็แทบไม่เห็นใบหน้าเพราะคอพับก้มหน้าลงมาเกือบหมด ไม่ทราบว่าจะให้ไปถ่ายเพื่ออะไร สงสารคุณตามากๆทรมานคนป่วยมากจริงๆค่ะ ดิฉันเป็นแพทย์ ในฐานะแพทย์มองว่าการให้ผู้ป่วยต้องทำเเบบนี้มีความเสี่ยงมีอันตรายต่อผู้ป่วยและสามารถส่งผลเสียต่อผู้ป่วยได้โดยตรงจนอาจถึงแก่ชีวิต ดิฉันเลยอยากขอให้ผู้บริหารและผู้มีส่วนเกี่ยวข้องดำเนินการแก้ไขปรับปรุงระเบียบนี้ให้เข้ากับความเป็นจริงความเป็นไปได้และสถานการณ์ปัจจุบัน โดยคำนึงถึงความปลอดภัยและชีวิตของประชาชนเป็นหลักค่ะ